b'\n_START_ARTICLE_\nDmitrijus Cvetkovas\n_START_SECTION_\nBiografija\n_START_PARAGRAPH_\nD. Cvetkovas gim\xc4\x97 Krakolj\xc4\x97s kaime, Jamburgo apskrityje, Sankt Peterburgo gubernijoje, Rusijos imperijoje. Vod\xc5\xb3 valstie\xc4\x8di\xc5\xb3 \xc5\xa1eimoje jis buvo antrasis vaikas. Jo t\xc4\x97vas Pavelas buvo mok\xc4\x99sis tik dvejus metus, o motina Agafja buvo nera\xc5\xa1tinga._NEWLINE_Nuo 1911 m. iki Pirmojo pasaulinio karo D. Cvetkovas dirbo Karelijoje, o  1914-1916 metais mok\xc4\x97si Peterbugo auk\xc5\xa1tojoje mokykloje. 1918 m. jis gr\xc4\xaf\xc5\xbeo \xc4\xaf gimt\xc4\x85j\xc4\xaf kaim\xc4\x85, kur ketino dirbti mokytoju, ta\xc4\x8diau nesp\xc4\x97jo, nes buvo mobilizuotas \xc4\xaf Ingermanlandijos pulk\xc4\x85. Rusijos pilietinio karo metais kariavo balt\xc5\xb3j\xc5\xb3 pus\xc4\x97je, tod\xc4\x97l karui pasibaigus buvo priverstas pasilikti Estijoje, kur Venekiul\xc4\x97s kaime \xc4\xafsidarbino rus\xc5\xb3 kalbos mokytoju. Be to, D. Cvetkovas studijavo Tartu universitete, kur buvo vienas i\xc5\xa1 nedaugelio vod\xc5\xb3 student\xc5\xb3. D\xc4\x97l nelaimingos meil\xc4\x97s nusi\xc5\xa1ov\xc4\x97. Palaidotos Ivangorode.\n_START_SECTION_\nVod\xc5\xb3 kalba\n_START_PARAGRAPH_\nJau Venekiul\xc4\x97s kaime savo iniciatyva prad\xc4\x97jo tirti vod\xc5\xb3 kalb\xc4\x85. Per savo trump\xc4\x85 gyvenim\xc4\x85 jis sp\xc4\x97jo sudaryti vod\xc5\xb3 kalbos gramatik\xc4\x85 ir vod\xc5\xb3 \xc5\xbeodyn\xc4\x85. Be to, \xc4\xaf vod\xc5\xb3 kalb\xc4\x85 i\xc5\xa1vert\xc4\x97 A. \xc4\x8cechovo apsakym\xc4\x85 \xe2\x80\x9eVanka\xe2\x80\x9c, publikavo nedidel\xc4\x97s apimties vod\xc5\xb3 kaimuose surinkt\xc4\x85 etnografin\xc4\x99 med\xc5\xbeiag\xc4\x85, 1924 m. para\xc5\xa1\xc4\x97 straipsn\xc4\xaf \xe2\x80\x9e\xc5\xa0iek tiek papasakosiu apie vodus\xe2\x80\x9c, kuris buvo publikuotas 1931 m. Tartu, jau po ra\xc5\xa1ytojo mirties.'